**FRANCIA MINT MÁSODIK IDEGEN NYELV**

**9–12. évfolyam**

**Célok és feladatok**

A francia, mint második élő idegen nyelv oktatásának elsődleges célja a tanuló nyelvi cselekvőképességének kiterjesztése. Nyelvtudása segítse, hogy személyes és szakmai életében egyéni céljait elérhesse, saját gondolatait kifejezhesse, és mind valódi mind pedig digitális térben idegen nyelven ismereteket szerezzen, valamint kommunikáljon. A második idegen nyelv tanításánál is törekedni kell arra, hogy a tanuló megismerje és használja a kommunikációs kompetencia tágabb összefüggéseit: a nyelvi elemek, a jel- és szabályrendszerek, valamint a nyelvhasználati stílusok és regiszterek társadalmilag elfogadott változatait.

A második élő idegen nyelv esetén a nevelési-oktatási szakasz fő célkitűzése az alapfokú, felhasználóképes nyelvtudás megszerzése, amelyben az iskolai nyelvtanításon túl fontos szerepet játszanak a digitális eszközök, az internet, és a nyelvórákon kívüli nyelvtanulási lehetőségek (idegen nyelvű filmek, könnyített olvasmányok, e-mail levelezés, idegen nyelvű színi előadások, internetes kutatási feladatok stb.). Mindezek feltételezik és fejlesztik az aktív, önálló tanulói magatartást, melynek kialakítása és megalapozása a nyelvórák egyik fontos feladata.

A második idegen nyelv tanítása a 9-12. évfolyamon szervesen épül a korábbi évfolyamokon megkezdett anyanyelvi fejlesztésre, annak eredményeire, valamint az első élő idegen nyelv tanulása során szerzett tapasztalatokra, és a kialakult tanulási stratégiákra. Továbbra is fontos szerepet játszik a nyelvtanulás iránti motiváció fenntartása és erősítése, ugyanakkor egyre inkább középpontba kerül a valós élethelyzetekben, valamint a pályaválasztás és a továbbtanulás során felhasználható nyelvtudás és a nyelvi tudatosság.

**Kapcsolódás a kompetenciákhoz**

**A tanulás kompetenciái:** Az idegen nyelvek tanulása során fejlődik a tanuló memóriája, a korábban tanult elemek felidézését és rendszerezését igénylő tanulási teljesítménye. A tanuló képessé válik a nyelvtanulási stratégiák felismerésére és ezek alkalmazására, ez pedig hasznosul más tantárgyak esetében is. A tanuló megtanulja a hibákra történő visszajelzések elfogadását, a hibák kijavításának szükségességét, valamint képessé válik saját és társai fejlődésének értékelésére. A tanórán kívüli nyelvtanulási lehetőségek felismerésével és kihasználásával is készül az egész életen át tartó tanulásra. Az önálló nyelvtanulásra való felkészülés a tanulási folyamat aktív résztvevőivé teszi.

**A kommunikációs kompetenciák:** A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A digitális kompetenciák:** Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A matematikai, gondolkodási kompetenciák:** Az idegen nyelv tanulása során a tanulónak több szempontból fejlődik a gondolkodása, mely során egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és problémamegoldó készsége, a nyelvek közötti kódváltást lehetővé tevő kognitív képességei is fejlődnek. Nyelvtudása növeli az információszerzési és tudásmegosztási lehetőségeit.

**A személyes és társas kompetenciák:** A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciái:** Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Munkavállalói, innovációs és vállalkozói kompetenciák:** A kompetencia fejlesztése valós nyelvi célok és helyzetek idegen nyelven történő leképezésével valósul meg. Egy nyelvi feladat megoldása közben a tanuló együttműködik, hagyományos és digitális forrásokat használ, kommunikál, problémát vitat meg, döntéseket hoz, ezekről beszámol és mindezek felkészítik a munkavállalásra.

**Módszerek**

A francia nyelvtanítás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben a nyelvet eszközként hatékonyan használja, a nyelvi funkciókat kommunikációs szándékának megfelelően alkalmazza és birtokában van a megfelelő szókincsnek.

Fontos a nyelvoktatásban az interdiszciplináris, azaz a tantárgyak között átívelő szemlélet, mely épít a más tantárgyak keretében szerzett előzetes tudásra, képes új kapcsolódási pontok kialakítására, az idegen nyelven megszerzett ismeretekkel pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére.

Az interdiszciplináris szemlélet mellett a második idegen nyelv tanítása-tanulása szervesen épít az anyanyelvi ismeretekre és az első idegen nyelv tanulása során megszerzett stratégiák alkalmazására, valamint a nyelvek közötti hasonlóságokra és különbségekre.

A hosszútávon fenntartható nyelvi fejlődés érdekében a középiskolában kiemelten fontos, hogy a tanórán kívüli nyelvhasználati és nyelvtanulási tevékenységekre is építsünk, és erre a tanulót a nyelvórán egyre nagyobb mértékben fel kell készíteni. Ezek azok a feladatok, amelyek révén a tanuló nyelvtanulási céljai élővé, valódivá és elérhetővé válnak, erősítik a motivációt és annak fenntartását. A diák tudatában van annak, hogy a nyelvtanulás kulcsfontosságú szerepet tölt be a körülöttünk lévő világ megismerésében és megértésében.

A nyelvtanuló aktív, önálló, önszabályozó nyelvtanulóvá válása elengedhetetlen feltétele az élethosszig tartó tanulás megalapozásának is. Fejlesztéséhez a második idegen nyelv tanulása során szükség van a már az első idegen nyelv kapcsán megismert tanulási stratégiák további alkalmazására és fejlesztésére, az önálló tanulás megtapasztalásában való útmutatásra, valamint az önértékelés és a társértékelés alkalmainak folyamatos megteremtésére. Fontosak a kooperatív módszerek, valamint a projektmunka, amelyek fejlesztik a tevékenység-központú tervezést, a probléma- és folyamatközpontú gondolkodást és általában a célnyelven folytatott kommunikációt. Az oktatói munka tervezése során fontos szerepet kapnak az egyéni tanulási sajátosságok és igények is.

A nyelvtanítás folyamatában feltétlenül szükséges, hogy a tanuló a digitális tartalmak feldolgozásához segítséget kapjon. Az iskolai és az otthon elvégzendő feladatoknak köszönhetően a diák egyre inkább képes arra, hogy digitális eszközökön keresztül is megértsen és létrehozzon szöveget, valamint interakciót folytasson és tartalmat közvetítsen idegen nyelven.

A második élő idegen nyelvi órák során, valamint az iskolán kívüli célnyelvi tevékenységek által a nyelvtanuló részesévé válhat egy újabb kultúrának, kapcsolatot teremthet a célnyelven beszélőkkel, ilyen módon a saját és más kultúrákkal szembeni tudatossága fejlődik. Az ismeretszerzésben segíthetnek a célnyelvi országokról szóló olvasmányok vagy filmek, vagy a rendszeres idegen nyelvi projekt feladatok, melyet a tanuló akár egyénileg, akár csoportosan készíthet el. Mindezek révén a nyelvtanuló a nevelési-oktatási szakasz végére képes saját nemzeti sajátosságait és értékeit a célnyelven közvetíteni.

A nyelvtanulásban a valódi kommunikációs szituációknak és a valós nyelvi cselekvéseknek az alapja az idegen nyelvű autentikus szöveg, mely a nyelvtanuló számára mind tartalmi, mind pedig nyelvi és kognitív szempontból is releváns. A jól megválasztott, megbízható tananyag nagy segítség tanárnak és tanulónak egyaránt, és a tanulási folyamat sikeressége szempontjából meghatározó lehet. A nevelési-oktatási szakasz egyik legfontosabb célja a szövegkompetencia, azaz a szövegekkel való munka tudatos fejlesztése. A nyelvtanulónak képessé kell válnia arra, hogy a szövegeket megértse, hasonlókat létre tudjon hozni, és azokból kinyert információkat fel tudja használni saját céljainak megvalósítására. Hangsúlyos szerepe van emellett a nyelvi eszközök funkcionalitásának, melyek nem különálló egységekként, hanem kontextusba ágyazva jelennek meg. Ennek értelmében a nyelvtanulót képessé kell tenni arra, hogy a szövegértés és a szövegalkotás során a nyelvi eszközök szövegben betöltött funkcióját tudatosan kezelje, valamint szövegösszetartó és figyelemvezető eszközöket használjon.

A motiváció fenntartása és erősítése érdekében a nyelvórát a pozitív, stresszmentes, jó hangulatú tanulási környezet jellemzi, amelyben a tanuló életkori sajátosságainak megfelelő, érdekes, nyelvi és kognitív szempontból is kihívást jelentő feladatokat old meg. A változatos munkaformák, a projektmunkák, a kooperatív tanulási technikák alkalmazása, valamint az irányító tanári és a társak visszajelzései, a különféle értékelési formák a második idegen nyelv esetében is segítik a tanulót abban, hogy továbbra is szívesen és örömmel vegyen részt a tanórai feladatokban. Önbizalma így erősödhet, nyitott és motivált marad nyelvtudása hosszú távú fejlesztésére. A nevelési-oktatási szakasz végére magabiztossá válik, szívesen használja nyelvtudását, és egyúttal egyre inkább tudatos nyelvhasználó is lesz, aki képes saját hibáit észre venni, valamint saját és társai haladását értékelni.

A nyelvi tartalmak és eszközök átadása az első nyelvhez hasonlóan kontextusba ágyazottan, szövegek alapján, konkrét beszédhelyzetekben, akár nonverbális és/vagy vizuális elemekkel megsegítve történik. A használható nyelvtudás és a valós kommunikáció elsajátítása érdekében továbbra is integráltan kell fejleszteni a nyelvi és nem nyelvi készségeket.

Amennyiben az idegen nyelv oktatása csoportbontásban történik a tanulókat nyelvtudásuk alapján is be lehet osztani, az intézmény kötelező nyelvi szintfelmérést tarthat.

**Óraterv**

|  |  |  |  |  |
| --- | --- | --- | --- | --- |
| évfolyam | 9. | 10. | 11. | 12. |
| heti óraszám | 4 | 4 | 4 | 3 |
| éves óraszám | 144 | 144 | 144 | 93 |
| a NAT-ban meghatározott minimum KER-szint |  | A1 |  | A2 |

A francia tanterv a KER-ben leírt készségek alapján határozza meg a nyelvtanulás fejlesztési egységeit, ezek a hallott és olvasott szöveg értése, a szóbeli interakció, az összefüggő beszéd és az íráskészség. A KER-ben meghatározott nyelvi szintek és kompetenciák azonban nem mechanikusan, hanem a tanulók életkori sajátosságainak tükrében értelmezve kerültek be a kerettantervbe.

Az idegen nyelvi kommunikatív kompetencia fejlesztése szoros kapcsolatban áll a NAT-ban megfogalmazott kulcskompetenciákkal. A kommunikatív nyelvi kompetencia több ponton érintkezik az anyanyelvi kompetenciával. A szövegalkotás, szövegértelmezés, szóbeli és írásbeli kommunikáció számos készségeleme átvihető az idegen nyelv tanulásába és fordítva, az idegen nyelv tanulása során elsajátított kompetenciák hasznosak az anyanyelvi kommunikáció területén. A két terület erősítheti egymást, olyannyira, hogy megfelelő módszerek alkalmazása esetén az is lehet sikeres nyelvtanuló és nyelvhasználó, akinek hiányosak az anyanyelvi ismeretei, sőt az idegen nyelv tanulása segíthet abban, hogy tudatosabbá váljon az anyanyelv használata.

Az önálló tanulás képességének kialakításában hasznos segítséget nyújt a modern technika, az interneten található autentikus szövegek, a direkt és indirekt nyelvtanulási lehetőségek sokasága. Míg korábban csak az írott és a hallott szöveg megértésének fejlesztését támogatta az internet, ma már számos lehetőség kínálkozik a produktív nyelvhasználatra is. Az ingyen elérhető autentikus hanganyagok és videók, képek, szótárak, interaktív feladatok mellett az írott és a szóbeli csevegés, a fórumozás és a blogolás is élményszerű nyelvtanulásra ad alkalmat. Az önálló tanulás képességének folyamatos fejlesztéséhez azonban szükség van a tanulásról magáról való beszélgetésre, a tanulási stratégiák kialakításában való segítségnyújtásra, az önértékelés és a társértékelés alkalmainak megteremtésére is.

A nyelvtanítás sikerében fontos szerepet játszik a nyelvtanulók ismereteinek, érdeklődésének, igényeinek, nyelvi és nem nyelvi készségeinek a tanulási folyamatba történő bekapcsolása. A nyelvtanulás ugyanakkor a témák sokfélesége miatt, valamint azért, mert minden más tantárgynál több lehetőséget nyújt a beszélgetésre, kiválóan alkalmas a személyiség kibontakozásának támogatására. A siker másik kulcsa a folyamatos pozitív megerősítés, a tanulók önmagukhoz mért fejlődésének elismerése.

A táblázatokban megjelenő *fejlesztési egységek* (a hallott szöveg értése, szóbeli interakció, összefüggő beszéd, az olvasott szöveg értése és az íráskészség) a valóságban nem különíthetők el egymástól. A hatékony nyelvtanítás feltétele, hogy a különböző készségek fejlesztése mindig integráltan történjen, úgy, ahogy azok a valós kommunikációs helyzetekben előfordulnak. Ezért nem szerepelnek óraszámok a fejlesztési egységek mellett.

A táblázatok *fejlesztési célok* rovata a nyelvtanítás aktuális életkori szakaszra vonatkozó, az adott kompetenciával kapcsolatos fejlesztés céljait tartalmazza. *A fejlesztés tartalma* elnevezésű táblázatrész olyan tevékenységeket tartalmaz, amelyek segítségével az adott nyelvi fejlesztés megvalósítható. A nyelvtanulási és nyelvhasználati stratégiák szervesen beépültek a tartalomba.

Külön táblázat tartalmazza az ajánlott témaköröket, amelyben más tantárgyakkal való kapcsolódási pontok is megtalálhatók. A tanulócsoportban más tantárgyakat tanító tanárokkal való együttműködés elevenebbé, aktuálisabbá és érdekesebbé teszi a nyelvtanulást, mert lehetőséget nyújt a témák, témakörök természetes, életszerű összekapcsolására.

Az ajánlott témakörök listája kitekintést tartalmaz más kultúrákra, ily módon biztosítja az interkulturális kompetenciák fejlesztését. Az is fontos feladat, hogy tanulmányaik során a tanulók a célnyelvi országok mellett más kultúrákat is megismerjenek és elfogadjanak, és olyan kommunikációs helyzeteket is ki tudjanak próbálni, amelyekben a kommunikációs partnernek sem a célnyelv az anyanyelve.

A francia tanterv a fejlesztési egységek céljaiból és tartalmából kiindulva határozza meg a *fejlesztés várható eredményét*, kapcsolódva az egyes szakaszok végére előírt KER-szinthez.

**Szempontok a tananyagok kiválasztásához**

1. témái magukban foglalják az érvényben lévő idegen nyelvi kerettantervi témákat
2. témakörei és feladattípusai korosztály relevánsak
3. megfelelnek a kommunikatív nyelvoktatás elvárásainak
4. egyenletesen és fokozatosan fejlesztik az idegen nyelvi kulcskompetencia komponenseit
5. alkalmasak a többi kulcskompetencia fejlesztésére is
6. nem tartalmaznak negatív attitűdre buzdító, valamint erőszakra serkentő témákat, feladatokat

**Szempontok a tanulók értékeléséhez**

Alapvető szerepe van a motivációnak, érdeklődés felkeltésének, fenntartásának, ezért mindenképpen fontos, hogy a visszajelzésnél figyelembe vegyük a személyiség egészének fejlődését. A visszajelzés utaljon az erős és gyenge pontokra, tartalmazzon bátorítást, de több energia befektetésre utaló megjegyzést is. Előre tisztázott kritériumok szerint történjen, melyeket a tanulónak is jól kell ismernie. Értékelés, ellenőrzés valamilyen formában minden órán történjen (szóbeli vagy írásbeli). A számonkérés legyen változatos. A szóbeli értékelés legyen folyamatos, de ne kapjon a diák mindig érdemjegyet.

Az értékelésnek pozitívnak kell lennie: azt kell értékelni, amire képesek a diákok, nem a hiányosságokat. Törekedjünk a négy alapkészség fokozatos fejlesztésére, szem előtt tartva, hogy a hibátlan megoldás nem lehet kizárólagos elvárás. Fontos, hogy mindegyik alapkészségeket értékeljük, lehetőleg külön-külön és arányosan. Tehát mindegyik alapkészség értékelése hasonló súllyal szerepeljen az év végi értékelés során.

Kívánatos, hogy az értékelés a fejlesztés tartalmának megfelelő nyelvi tevékenységek során történjen. Ez biztosítja, hogy az értékelés valóban a képzési célokra irányul, és annak megvalósulásáról ad információt. Ezért az értékelés módját és kritériumait csakúgy, mint az órai tevékenységeket „A fejlesztés tartalma” rovatban leírtaknak megfelelően célszerű alakítani.

Az ellenőrzés, számonkérés módjai legyenek ugyanolyan változatosak, mint a tanórai tevékenységek. Ahol csak lehet, megfelelő szituációkban, kommunikációs helyzetekben kell számot adni a tanulónak a tanultak elsajátításáról. Kreatív írásbeli munkák értékelése pl. történhet úgy is, hogy a tanulók egymás munkáját elolvassák és véleményezik. Ez nem zárja ki, hogy a tanár beszedje, és egyenként értékelje a munkákat.

Az értékelés- ellenőrzés történhet szóban és írásban. A szóbeli ellenőrzés legyen folyamatos, a követelményeknek és a tevékenységeknek megfelelő, de ne adjunk minden értékeléskor érdemjegyet. A nagydolgozatok javasolt témái lehetnek: kérdések megválaszolása az adott témakörhöz kapcsolódóan, nyelvtani és kommunikatív kiegészítések, rövid leírások, jellemzések, szövegértés ellenőrzése hallott vagy olvasott szöveg alapján, képleírás, fogalmazás a tanult témakörök alapján (esetleg szótár segítségével).

Az értékelés- ellenőrzés valamilyen formájára minden órán sort kell kerítenünk. Fontos, hogy a számonkérés, tudásellenőrzés bármely formáját előzze meg tájékoztatás arról, hogy milyen anyagrész számonkérése következik.

Az értékelés mindig előre tisztázott kritériumrendszer alapján történjen, hogy a szubjektív elemeket ki lehessen küszöbölni. Az eredmény kommentálása, akár százalékosan, akár érdemjeggyel történik, nem párosulhat megbélyegzéssel.

Az egyes tanegységek végén javasolt az ismétlés, számonkérés, hiszen ebben az életkorban nagyon fontos a kisebb egységek alapos elmélyítése, rendszeres tanuláshoz szoktatás.

**9. évfolyam**

A 8. évfolyam alapozása után ebben az évben indul el igazán a francia nyelv oktatása. A tanév végére a tanulók a lehetőség szerint minél jobban megközelítik a KER szerint meghatározott A1 tudásszintet.

Fontos, hogy kedvet érezzenek a nyelvtanulás iránt, és örömüket leljék a nyelvvel való foglalkozásban, felébredjen kíváncsiságuk az idegen nyelvet beszélő emberek és kultúrájuk iránt, nyitottak legyenek az új ismeretek, tapasztalatok befogadására.

A nyelvelsajátítás területén fontos cél a beszédértés és a beszédkészség fejlesztése, de fokozatosan felzárkózik melléjük az olvasott szöveg értése és az írás is. A készségek fejlesztése komplex módon történik, úgy, ahogy azok a valós kommunikációs helyzetekben természetes módon összekapcsolódnak. Az idegen nyelv elsajátítása továbbra is minden esetben kontextusba ágyazva, konkrét beszédhelyzetek során történik, melyekben a verbális és a nem verbális elemek természetes egységet alkotnak.

A motiváció fenntartása érdekében fontos, hogy a tanuló a fejlettségi szintjének megfelelő, változatos, érdekes és értelmes, kihívást jelentő tevékenységek során sajátítsa el az idegen nyelvet, és hogy a feldolgozásra kerülő témakörök megfeleljenek a tanulók érdeklődésének, igényeinek és szükségleteinek. Az ajánlott témakörlistából elsősorban azokat a témákat érdemes kiválasztani, amelyek kapcsolatban vannak a tanulók mindennapi életének konkrét tapasztalataival, és érdeklődésükre tarthatnak számot. A „Témakörök” táblázatban megjelölt kapcsolódási pontok segítenek megtalálni azokat a területeket, ahol megvalósítható a tantárgyakon átívelő – akár közös projektek keretében zajló – tanulás.

A nyelvtani szerkezeteket a tanulók kontextusba ágyazva sajátítják el, de fokozatosan felébred az érdeklődésük a célnyelv szabályrendszere és az anyanyelvükhöz hasonló, illetve attól eltérő nyelvi jelenségek iránt. Örömüket lelik a szabályszerűségek felfedezésében, de a szabályok ismerete csak csekély mértékben segíti nyelvi fejlődésüket. Szókincsük fokozatosan bővül. A helyes nyelvhasználat elsajátításában nagy szerepe van a nyelvi input minőségének és mennyiségének, valamint a tanulói megnyilatkozások esetében a pozitív tanári visszajelzésnek.

Ebben a szakaszban fontos célkitűzés, hogy a tanulók idegen nyelvi kompetenciájának fejlesztése szoros összefonódásban és kölcsönhatásban történjen a fejlesztési szakaszra vonatkozó nevelési célokkal és más kulcskompetenciák fejlesztésével, elsősorban az anyanyelvi kommunikációval, a szociális kompetenciával, az esztétikai-művészeti tudatossággal és kifejezőképességgel, valamint az önálló tanulással, de építhet a tanár a tanulók nyelvi kreativitására, problémamegoldó képességére is. Fokozatosan egyre nagyobb szerepet kap a digitális kompetencia, hiszen az IKT-eszközök használata idegen nyelven is az információszerzés és információcsere korszerű és hatékony eszköze.

A nyelvoktatás sikerében meghatározóak a motivációt felkeltő és fenntartó órai tevékenységek, a változatos interakciós formák, a nyelvi órák elfogadó légköre, a pozitív visszajelzések és a konstruktív támogatás. Ugyancsak hathatós segítséget jelent a tanulók számára, ha gyakorlatot szereznek az önértékelés és a társértékelés módszereinek alkalmazásában, sikeres próbálkozásaik tudatosításában és hibáik felismerésében, azok önálló javításában.

**Kommunikációs célok**

* Tárgyakra való rákérdezés / válaszadás *(Qu’est-ce que c’est ? c’est... )*
* Személyekre való rákérdezés / válaszadás *(Qui est-ce ?)*
* Helyeselés és tagadás *(Oui, c’est / Non, ce n’est pas)*
* Betűzés kérése, betűzés
* Üdvözlés, elköszönés
* Személyek bemutatása *(marié, célibataire, jeune, sympathique, pauvre, riche...)*
* Kérdés: *comment est...*
* Rákérdezés az életkorra és válaszadás
* Családi viszonyok *(mère, père, sœur, frère, grands-parents, petits-enfants, tante, oncle)*
* Birtoklás kifejezése
* Rövid üzenet írása
* Egyszerű kérdés feltevése és válaszadás
* Indoklás *(pourquoi / parce que)*
* Vélemény kifejezése *(j’aime / je n’aime pas)*, egyetértés / egyet nem értés, csalódás, elégedetlenség kifejezése
* Érdeklődési kör kifejezése
* Válaszadás interjúban
* A másik ember külső és belső jellemzése
* Rövid történet kronologikus elmesélése
* Kedvenc színész (énekes stb.) bemutatása
* Tárgyak tartalmának leírása
* Rákérdezés: Mi van pl. a táskában?
* A másik ember belső jellemzése, tulajdonságok
* Napirend elmesélése
* Események leírása
* Szükségesség kifejezése
* Lehetőség kifejezése
* Képesség kifejezése
* Udvarias kérés (*je peux...?*)
* Érzetek kifejezése (*avoir faim, soif, chaud, froid*)
* Tanácsadás, figyelmeztetés
* Felszólítás, tiltás kifejezése
* Segítségkérés és arra reagálás
* Hipotézis felállítása

**Nyelvi elemek, struktúrák**

* Egyszerű kérdés feltevése
* A főnév neme és többes száma, rendhagyó többes számok
* A határozott, a határozatlan, a mutató és a birtokos névelők.
* A tagadás
* Fonetikai szabályok
* A személyes névmás és a tárgyi névmás
* Igeragozás jelen időben: -er végű igék, *avoir, être, faire, connaître, prendre, attendre, voir, écrire, lire, savoir, aller, venir, dire, ouvrir, sortir, protéger, pouvoir, vouloir, devoir, finir, choisir, dormir, boire,*
* A melléknevek helye, egyeztetése, többes száma
* A foglalkozások hímneme, nőneme
* A többes szám jele
* A névmás helye
* Helyhatározót kifejező prepozíciók, az *à* és *de* prepozíciók alakjai
* A birtokviszony
* Az *il y a* és az *il faut* szerkezetek
* *Est-ce que*
* A közeljövő (futur proche)
* A felszólító mód

### **Tanulási eredmények**

* rövid, egyszerű, összefüggő szövegeket hoz létre a tanult nyelvi szerkezetek felhasználásával az ismert szövegtípusokban, az adott tématartományban;
* értelmez életkorának megfelelő nyelvi helyzeteket hallott és írott szöveg alapján;
* megért életkorának és nyelvi szintjének megfelelő hallott és írott szövegeket;
* az életkorának megfelelő mindennapi helyzetekben a tanult nyelvi eszközökkel megfogalmazott kérdéseket tesz fel és válaszol a hozzá intézett kérdésekre;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével;
* papíralapú vagy IKT-eszközökkel segített projektmunkát készít önállóan vagy kooperatív munkaformákban.

### **Fejlesztési feladatok és ismeretek**

* Az egyes témakörökre jellemző szókincs ismerete célnyelven
* Közvetlen környezethez tartozó egyszerű információk átadása egyszerű nyelvi elemekkel
* Életkornak és nyelvi szintnek megfelelő mindennapi nyelvi funkciók használata.
* A magyar és a francia nyelv közötti legalapvetőbb kiejtésbeli /helyesírási különbségek felismerése.
* A célnyelvre jellemző standardhoz közelítő kiejtés használata
* A francia nyelvű írott, olvasott és hallott tartalmak felismerése, akár a tanórán kívül is, digitális csatornákon is
* Alapszintű nyelvtanulási és nyelvhasználati stratégiák használata
* Franciaország egyes országismereti jellemzőinek ismerete

### **Javasolt tevékenységek:**

* IKT-prezentáció, plakát és egyéb kreatív alkotás készítése és annak bemutatása
* internetes kutatás
* szerepjáték
* dal meghallgatása és feldolgozása
* filmrészlet megtekintése és feldolgozása
* játék (elnök-titkár, kvíz, keresztrejtvény stb )
* kérdőív készítése
* diktálás
* olvasás
* képleírás

**Ajánlás az éves óraszám felosztására**

**Óraszám: 4 óra/ hét, 144 óra/év**

|  |  |
| --- | --- |
| **Érettségi témakör** | **Ajánlott óraszám** |
| Személyes vonatkozások, család | 24 |
| Ember és társadalom | 30 |
| Környezetünk | 12 |
| Az iskola | 18 |
| Életmód | 10 |
| Szabadidő, művelődés, szórakozás | 12 |
| Utazás, turizmus | 8 |
| Rendszerező ismétlés | 15 |
| Szabadon felhasználható:   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy a frankofón országok ünnepei, szokásai stb.) * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően | 15 |

**Ajánlott témák a témakörökön belül**

|  |  |
| --- | --- |
| **Témakör** | **Ajánlott témák** |
| Személyes vonatkozások, család | bemutatkozás, család, személyes tervek |
| Ember és társadalom | másik ember bemutatása, öltözködés, kapcsolatok |
| Környezetünk | lakás |
| Az iskola | tantárgyak, órarend, érdeklődési kör |
| Életmód | napirend, segítségnyújtás |
| Szabadidő, művelődés, szórakozás | vakáció, szabadidős elfoglaltságok |
| Utazás, turizmus | nyaralás itthon és külföldön |

**10. évfolyam**

Ebben a tanévben új témakörök jelennek meg, a többi témakörnél a különbséget a tanulási eredmények bővülése, árnyaltabbá válása jelenti.

Változatlanul fontos szerepet kap az önálló nyelvtanulás fejlesztése, mert a középiskolai évek végére a tanulónak második idegen nyelvből is képessé kell válnia nyelvtudása önálló fenntartására és továbbfejlesztésére, valamint arra, hogy nyelvtudását személyes és szakmai életében való használatra adaptálni tudja. A tanév végére a tanuló minimum eléri a KER szerint meghatározott A1 szintet.

A kerettanterv a kötelező tartalmat témakörökön keresztül közelíti meg. Az egyes témakörök mellett az évfolyamra kötelező nyelvi funkciók és nyelvi elemek, struktúrák kerültek megfogalmazásra. A listákban kizárólag az újonnan belépő elemek jelennek meg, melyek a 9. évfolyamokon meghatározottakra épülnek, azok további fejlesztését egészítik ki.

**Kommunikációs célok** (az újonnan belépő elemek):

* Meglepődés, csodálkozás, bánat, elkeseredés, együttérzés, elismerés, rosszallás kifejezése
* Visszakérdezés, ismétléskérés
* Véleményformálás, kritika; szemrehányás
* Köszönet és arra reagálás
* Üzenet, e-mail, levél, meghívó írása, Hogyan válaszoljunk apróhirdetésre?
* Érdeklődés hogylét felől
* Étkezési szokások, preferenciák bemutatása
* Ételrendelés étteremben és telefonon, asztalfoglalás
* Múltbeli események, történés mesélése, tudósítás eseményekről
* Emlékezés, emlékek, életút leírása
* Lakásunk és környékének bemutatása
* Program szervezése, lemondása, visszautasítása
* Útbaigazítás, útbaigazítás kérése
* Vásárlás, ruha- és cipőméret megadása

**Nyelvi elemek és struktúrák** (az újonnan belépő elemek):

* Igeragozás: *préférer, essayer, aider, mettre, suivre, sentir, envoyer, vivre*, *acheter, croire, vendre, nettoyer, recevoir, plaire, offrir,*
* Melléknév fokozása (középfok, felsőfok), hasonlító szerkezetek •
* *Si...*
* Országok nemei, prepozíciók az országnevek előtt
* A visszaható igék
* Az anyagnévelő (*l’article partitif*)
* *ne...rien, ne...jamais,*
* Az *y* és az *en* névmás
* A névmások sorrendje, a névmások helye felszólító módban
* *Le passé composé*
* *L’imparfait*
* A *passé composé – imparfait* használata, a *participe passé* egyeztetése
* *Il y a / dans* prepozíciók
* Időt kifejező segédigei szerkezetek
* Az egyszerű vonatkozó névmások
* A függő beszéd
* Kérdés feltevése
* Igeidő egyeztetés – egyidejűség

### **Tanulási eredmények**

* összefüggő szövegeket hoz létre a tanult nyelvi szerkezetek felhasználásával az ismert szövegtípusokban, az adott tématartományban;
* a tanult nyelvi elemeket többnyire megfelelően használja, beszédszándékainak megfelelően, egyszerű spontán helyzetekben;
* értelmez életkorának megfelelő nyelvi helyzeteket hallott és írott szöveg alapján;
* megért életkorának és nyelvi szintjének megfelelő hallott és írott szövegeket;
* adott tématartományban nyelvi szintjének és életkorának megfelelő interakciót folytat a tanult nyelvi elemek felhasználásával.
* kommunikációt kezdeményez egyszerű hétköznapi témában, a beszélgetést követi, egyszerű, nyelvi eszközökkel fenntartja és lezárja;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével;
* váratlan, előre nem kiszámítható eseményekre, jelenségekre és történésekre is reagál egyszerű célnyelvi eszközökkel, személyes vagy online interakciókban;
* nem értés esetén a meg nem értett kulcsszavak vagy fordulatok magyarázatát kéri vagy visszakérdez;
* egyszerűen megfogalmazza személyes véleményét, másoktól véleményük kifejtését kéri, és arra reagál, elismeri vagy cáfolja mások állítását, kifejezi egyetértését vagy egyet nem értését;
* felismeri és megkülönbözteti a főbb, életkorának megfelelő hangzó és írott szövegtípusokat;
* papíralapú vagy IKT-eszközökkel segített projektmunkát készít önállóan vagy kooperatív munkaformákban.
* nyomtatott és/vagy digitális alapú segédeszközt, szótárt használ.

### **Fejlesztési feladatok és ismeretek**

* Az egyes témakörökre jellemző szókincs ismerete célnyelven
* Személyes témákhoz tartozó információk átadása egyszerű nyelvi elemekkel
* Életkornak és nyelvi szintnek megfelelő mindennapi nyelvi funkciók használata.
* Életkornak és nyelvi szintnek megfelelő írott és hangzó szöveg felhasználása a nyelvi fejlesztő tevékenységek során.
* A célnyelvre jellemző standardhoz közelítő kiejtés használata
* A francia nyelvű írott, olvasott és hallott tartalmak felismerése, akár a tanórán kívül is, digitális csatornákon is
* Részvétel tanórai nyelvi fejlesztő tevékenységekben
* Alapszintű nyelvtanulási és nyelvhasználati stratégiák használata
* Tanult elemek felhasználása a nyelvi célok elérésére
* Frankofón országok egyes országismereti jellemzőinek ismerete

### **Javasolt tevékenységek:**

* IKT-prezentáció, plakát és egyéb kreatív alkotás készítése és annak bemutatása
* internetes kutatás
* szerepjáték
* dal meghallgatása és feldolgozása
* filmrészlet megtekintése és feldolgozása
* játék (elnök-titkár, kvíz, keresztrejtvény stb.)
* vitafórum
* kérdőív készítése
* diktálás
* olvasás
* képleírás

**Ajánlás az éves óraszám felosztására**

**Óraszám: 4 óra/ hét, 144 óra/év**

|  |  |
| --- | --- |
| **Érettségi témakör** | **Ajánlott óraszám** |
| Személyes vonatkozások, család | 22 |
| Ember és társadalom | 8 |
| Környezetünk | 22 |
| Az iskola | 16 |
| A munka világa | 4 |
| Életmód | 20 |
| Szabadidő, művelődés, szórakozás | 4 |
| Utazás, turizmus | 15 |
| Tudomány és technika | 5 |
| Gazdaság | 4 |
| Rendszerező ismétlés | 12 |
| Szabadon felhasználható:   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy a frankofón országok ünnepei, szokásai stb.) * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően | 12 |

**Ajánlott témák a témakörökön belül**

|  |  |
| --- | --- |
| **Témakör** | **Ajánlott témák** |
| Személyes vonatkozások, család | személyes tervek, családi kapcsolatok, gyermekkor bemutatása, házi munka, |
| Ember és társadalom | hasonlóságok és különbségek személyek között, kapcsolat embertársakkal |
| Környezetünk | hasonlóságok és különbségek tárgyak között, időjárás, lakás, lakóhely nevezetességei |
| Az iskola | iskolai élet bemutatása, tanórán kívüli tevékenységek, |
| A munka világa | munkahely bemutatása |
| Életmód | segítségnyújtás, napi rutin, étkezés, |
| Szabadidő, művelődés, szórakozás | szórakozási lehetőségek |
| Utazás, turizmus | közlekedés, vakáció, Québec, Belgium, Brüsszel |
| Tudomány és technika | technikai eszközök használata |
| Gazdaság | szolgáltatások |

**11. évfolyam**

Ebben a tanévben új témakör már nem jelenik meg, a különbséget a tanulási eredmények bővülése, árnyaltabbá válása jelenti.

Változatlanul fontos szerepet kap az önálló nyelvtanulás fejlesztése, mert a középiskolai évek végére a tanulónak második idegen nyelvből is képessé kell válnia nyelvtudása önálló fenntartására és továbbfejlesztésére, valamint arra, hogy nyelvtudását személyes és szakmai életében való használatra adaptálni tudja. A tanév végére a tanulók a lehetőség szerint minél jobban megközelítik a KER szerint meghatározott A2 szintet.

A kerettanterv a kötelező tartalmat témakörökön keresztül közelíti meg. Az egyes témakörök mellett az évfolyamra kötelező nyelvi funkciók és nyelvi elemek, struktúrák kerültek megfogalmazásra. A listákban kizárólag az újonnan belépő elemek jelennek meg, melyek a 10. évfolyamokon meghatározottakra épülnek, azok további fejlesztését egészítik ki.

**Kommunikációs célok** (az újonnan belépő elemek):

* Figyelmeztetés veszélyre, veszélyhelyzet elmesélése, leírása
* Vélemény megfogalmazása, kompromisszum ajánlása, egyetértés, egyet  
  nem értés kifejezése
* Fizikai hogylét leírása, betegség tüneteinek leírása
* Érzések leírása (öröm, bánat, megkönnyebbülés stb.)
* Esemény bejelentése
* Szabadidős tevekénységek bemutatása, szórakozás,
* Programjavaslat
* Mese elmesélése, írása
* Telefonbeszélgetés
* Napló írása
* Nyári élmények elmesélése
* Hogyan írjuk levelet?
* Lakóhely bemutatása
* Egy település bemutatása
* Turisztikai célok bemutatása
* Barát bemutatása, a barátság nehézségeinek és szépségeinek bemutatása
* Az egyetemi élet bemutatása
* A különféle lakhatási módok bemutatása (társbérlet, kollégium stb.)
* Egy foglalkozás bemutatása
* Pályaorientációs tervek elmesélése
* Interjú írása
* a környezetvédelmi problémák bemutatása
* a környezetvédelem lehetőségeinek bemutatása
* érvelő fogalmazás írása (újságcikk)
* követelések és kívánságok megfogalmazása
* a technikai eszközök és szerepük bemutatása (előnyök, hátrányok)
* házi munkák bemutatása

**Nyelvi elemek és struktúrák** (az újonnan belépő elemek):

* Plus-que-parfait
* Igeidő egyeztetés – előidejűség
* A hely-, és időhatározók változása múlt idejű főmondat esetén
* A tagadópárok (*ne...rien, ne...personne, ne...jamais, ne...plus, ne...nulle part, ne...que*)
* A kiemelő szerkezet
* *Futur simple*
* „Si”-vel bevezetett feltételes szerkezetek (*si+présent – futur;* *si+imparfait – conditionnel présent; si+plus-que-parfait – conditionnel passé; stuctures mixtes)*
* *Futur dans le passé*
* Igeidő egyeztetés – utóidejűség, összefoglalás
* *Conditionnel présent*
* *Conditionnel passé*
* *« Tout »* melléknévi és névmási szerepben
* *Entre / Parmi* prepozíciók használata
* « *Lequel* » kérdő névmás
* Birtokos névmás (*le mien*…)
* Mutató névmás (*celui*…)
* Passzív szerkezet
* Főnévi igeneves szerkezetek
* A jelen- és múlt idejű kötőmód képzése és használata (*subjonctif présent, passé*)

### **Tanulási eredmények**

* összefüggő szövegeket hoz létre a tanult nyelvi szerkezetek felhasználásával az ismert szövegtípusokban, az adott tématartományban;
* a tanult nyelvi elemeket többnyire megfelelően használja, beszédszándékainak megfelelően, egyszerű spontán helyzetekben;
* értelmez életkorának megfelelő nyelvi helyzeteket hallott és írott szöveg alapján;
* megért életkorának és nyelvi szintjének megfelelő hallott és írott szövegeket;
* adott tématartományban nyelvi szintjének és életkorának megfelelő interakciót folytat a tanult nyelvi elemek felhasználásával.
* kommunikációt kezdeményez egyszerű hétköznapi témában, a beszélgetést követi, egyszerű, nyelvi eszközökkel fenntartja és lezárja;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével;
* váratlan, előre nem kiszámítható eseményekre, jelenségekre és történésekre is reagál egyszerű célnyelvi eszközökkel, személyes vagy online interakciókban;
* nem értés esetén a meg nem értett kulcsszavak vagy fordulatok magyarázatát kéri vagy visszakérdez;
* egyszerűen megfogalmazza személyes véleményét, másoktól véleményük kifejtését kéri, és arra reagál, elismeri vagy cáfolja mások állítását, kifejezi egyetértését vagy egyet nem értését;
* felismeri és megkülönbözteti a főbb, életkorának megfelelő hangzó és írott szövegtípusokat;
* papíralapú vagy IKT-eszközökkel segített projektmunkát készít önállóan vagy kooperatív munkaformákban.
* nyomtatott és/vagy digitális alapú segédeszközt, szótárt használ.

### **Fejlesztési feladatok és ismeretek**

* Az egyes témakörökre jellemző szókincs ismerete célnyelven
* Személyes témákhoz tartozó információk átadása a szintjének megfelelő nyelvi elemekkel
* Életkornak és nyelvi szintnek megfelelő mindennapi nyelvi funkciók használata.
* Életkornak és nyelvi szintnek megfelelő írott és hangzó szöveg felhasználása a nyelvi fejlesztő tevékenységek során.
* A célnyelvre jellemző standardhoz közelítő kiejtés használata
* A francia nyelvű írott, olvasott és hallott tartalmak felismerése, akár a tanórán kívül is, digitális csatornákon is
* Részvétel tanórai nyelvi fejlesztő tevékenységekben
* Nyelvtanulási és nyelvhasználati stratégiák használata
* Tanult elemek felhasználása a nyelvi célok elérésére
* Frankofón országok egyes országismereti jellemzőinek ismerete

### **Javasolt tevékenységek:**

* IKT-prezentáció, plakát és egyéb kreatív alkotás készítése és annak bemutatása
* internetes kutatás
* szerepjáték
* dal meghallgatása és feldolgozása
* filmrészlet megtekintése és feldolgozása
* játék (elnök-titkár, kvíz, keresztrejtvény stb.)
* vitafórum
* kérdőív készítése
* olvasás
* kép alapján témakifejtés

**Ajánlás az éves óraszám felosztására**

**Óraszám: 4 óra/ hét, 144 óra/év**

|  |  |
| --- | --- |
| **Érettségi témakör** | **Ajánlott óraszám** |
| Személyes vonatkozások, család | 3 |
| Ember és társadalom | 19 |
| Környezetünk | 19 |
| Az iskola | 1 |
| A munka világa | 10 |
| Életmód | 12 |
| Szabadidő, művelődés, szórakozás | 22 |
| Utazás, turizmus | 5 |
| Tudomány és technika | 16 |
| Gazdaság | 8 |
| Rendszerező ismétlés | 14 |
| Szabadon felhasználható:   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy a frankofón országok ünnepei, szokásai stb.) * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően | 15 |

**Ajánlott témák a témakörökön belül**

|  |  |
| --- | --- |
| **Témakör** | **Ajánlott témák** |
| Személyes vonatkozások, család | az élet fontos állomásai, fordulópontjai |
| Ember és társadalom | az érzelmek; az emberi kapcsolatok minősége, fontossága; barátság, szerelem, házasság; ruhadarabok, anyagok és minták; öltözködés, divat; civil ünnepek; |
| Környezetünk | veszélyhelyzetek, környezetvédelem |
| Az iskola | a jövő iskolája |
| A munka világa | pályaválasztás |
| Életmód | testrészek, belső szervek; az egészség és a betegségek; gyakori betegségek, sérülések, baleset; gyógykezelés (háziorvos, szakorvos, kórházak) |
| Szabadidő, művelődés, szórakozás | a képregény, a mese; szabadidős elfoglaltságok (hobbik, színház, mozi, koncert, kiállítás stb.); sportolás, kedvenc sport; kulturális események; |
| Utazás, turizmus | utazási előkészületek, egy utazás megtervezése, megszervezése |
| Tudomány és technika | a technikai eszközök és szerepük a mindennapi életben; az internet és szerepe a magánéletben, a tanulásban és a munkában; a tudományos és technikai fejlődés pozitív és negatív hatása a társadalomra, az emberiségre |
| Gazdaság | a pénz szerepe a mindennapokban; pénzkezelés a célnyelvi országokban; euró, a közös európai valuta; |

**12. évfolyam**

Ebben a tanévben új témakör már nem jelenik meg. Egyes témakörökben a tanulási eredmények bővülnek és árnyaltabbá válnak, más témakörök csak a rendszerező ismétlés keretében kerülnek elő. A tanév második részének kiemelt célja az érettségire való felkészülés, illetve a kulturális ismeretek bővítése.

Változatlanul fontos szerepet kap az önálló nyelvtanulás fejlesztése, mert a középiskolai évek végére a tanulónak második idegen nyelvből is képessé kell válnia nyelvtudása önálló fenntartására és továbbfejlesztésére, valamint arra, hogy nyelvtudását személyes és szakmai életében való használatra adaptálni tudja. A tanév végére a tanulók minimum elérik a KER szerint meghatározott A2 szintet, de az érettségizők esetében a cél a B1 szint.

A kerettanterv a kötelező tartalmat témakörökön keresztül közelíti meg. Az egyes témakörök mellett az évfolyamra kötelező nyelvi funkciók és nyelvi elemek, struktúrák kerültek megfogalmazásra. A listákban kizárólag az újonnan belépő elemek jelennek meg, melyek a 11. évfolyamokon meghatározottakra épülnek, azok további fejlesztését egészítik ki.

**Kommunikációs célok** (az újonnan belépő elemek):

* A média és az internet szerepének, hatásainak bemutatása
* Filmek bemutatása
* Alternatív gyógymódok bemutatása, hagyományos orvoslás előnyeinek és hátrányainak bemutatása
* Válasz online üzenetre
* Egy modern technikai eszköz bemutatása
* Vásárlási szokások bemutatása
* A reklám szerepének bemutatása
* Történelmi esemény elmesélése
* Múltbeli események elmesélése írásban (irodalmi múlt)
* Életrajzírás

**Nyelvi elemek és struktúrák** (az újonnan belépő elemek):

* Határozói igenév (*gérondif*)
* « *Tout* » határozói szerepben
* Összetett vonatkozói névmások
* Folyamatos melléknévi igenév (*participe présent*)
* Befejezett melléknévi igenév (*participe passé composé*)
* Műveltető szerkezet
* *Futur antérieur*
* « *ne… ni… ni* » szerkezet
* « *aucun, aucune* »
* *Passé simple*

### **Tanulási eredmények**

* összefüggő szövegeket hoz létre a tanult nyelvi szerkezetek felhasználásával az ismert szövegtípusokban, az adott tématartományban;
* a tanult nyelvi elemeket többnyire megfelelően használja, beszédszándékainak megfelelően, egyszerű spontán helyzetekben;
* értelmez életkorának megfelelő nyelvi helyzeteket hallott és írott szöveg alapján;
* megért életkorának és nyelvi szintjének megfelelő hallott és írott szövegeket;
* adott tématartományban nyelvi szintjének és életkorának megfelelő interakciót folytat a tanult nyelvi elemek felhasználásával.
* kommunikációt kezdeményez egyszerű hétköznapi témában, a beszélgetést követi, egyszerű, nyelvi eszközökkel fenntartja és lezárja;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével;
* váratlan, előre nem kiszámítható eseményekre, jelenségekre és történésekre is reagál egyszerű célnyelvi eszközökkel, személyes vagy online interakciókban;
* nem értés esetén a meg nem értett kulcsszavak vagy fordulatok magyarázatát kéri vagy visszakérdez;
* egyszerűen megfogalmazza személyes véleményét, másoktól véleményük kifejtését kéri, és arra reagál, elismeri vagy cáfolja mások állítását, kifejezi egyetértését vagy egyet nem értését;
* felismeri és megkülönbözteti a főbb, életkorának megfelelő hangzó és írott szövegtípusokat;
* papíralapú vagy IKT-eszközökkel segített projektmunkát készít önállóan vagy kooperatív munkaformákban.
* nyomtatott és/vagy digitális alapú segédeszközt, szótárt használ.

### **Fejlesztési feladatok és ismeretek**

* Az egyes témakörökre jellemző szókincs ismerete célnyelven
* Személyes témákhoz tartozó információk átadása a szintjének megfelelő nyelvi elemekkel
* Életkornak és nyelvi szintnek megfelelő mindennapi nyelvi funkciók használata.
* Életkornak és nyelvi szintnek megfelelő írott és hangzó szöveg felhasználása a nyelvi fejlesztő tevékenységek során.
* A célnyelvre jellemző standardhoz közelítő kiejtés használata
* A francia nyelvű írott, olvasott és hallott tartalmak felismerése, akár a tanórán kívül is, digitális csatornákon is
* Részvétel tanórai nyelvi fejlesztő tevékenységekben
* Nyelvtanulási és nyelvhasználati stratégiák használata
* Tanult elemek felhasználása a nyelvi célok elérésére
* Frankofón országok egyes kulturális jellemzőinek ismerete

### **Javasolt tevékenységek:**

* IKT-prezentáció, plakát és egyéb kreatív alkotás készítése és annak bemutatása
* internetes kutatás
* szerepjáték
* dal meghallgatása és feldolgozása
* film és filmrészlet megtekintése és feldolgozása
* játék (elnök-titkár, kvíz, keresztrejtvény stb.)
* vitafórum
* kérdőív készítése
* olvasás
* kép alapján témakifejtés

**Ajánlás az éves óraszám felosztására**

**Óraszám: 3 óra/ hét, 90 óra/év**

|  |  |
| --- | --- |
| **Érettségi témakör** | **Ajánlott óraszám** |
| Ember és társadalom | 18 |
| Az iskola | 18 |
| Életmód | 9 |
| Szabadidő, művelődés, szórakozás | 9 |
| Utazás, turizmus | 3 |
| Rendszerező ismétlés | 18 |
| Szabadon felhasználható:   * Kiegészítő ismeretek: a témakörök elmélyítése, a helyi sajátosságokkal való kiegészítés (saját iskolám, iskolám ünnepei, hazám és/vagy a frankofón országok ünnepei, szokásai stb.) * Differenciálás, gyakorlás: az elsajátított ismeretek begyakorlása, elmélyítése a tanulók egyéni igényeinek megfelelően | 15 |

**Ajánlott témák a témakörökön belül**

|  |  |
| --- | --- |
| **Témakör** | **Ajánlott témák** |
| Ember és társadalom | a fogyasztói társadalom; reklámok; előítéletek, társadalmi problémák és azok kezelése; társadalmi viselkedésformák |
| Az iskola | a nyelvtanulás és a nyelvtudás szerepe, fontossága; iskolai vizsgák |
| Életmód | a gyógyítás egyéb módjai |
| Szabadidő, művelődés, szórakozás | a média és az internet |
| Utazás, turizmus | vakáció |